钦定古今图书集成/明伦汇编/氏族典/第523卷 > 薛穰
## 钦定古今图书集成/明伦汇编/氏族典/第523卷 > 薛穰

按《万姓统谱》：“穰字有年，鄞人，宋知衡州朋龟十一世
孙也。性聪敏，好问学。成化壬午举乡荐，授涿州知州。
涿俗素强悍，兼岁大侵，盗贼四起。穰至，锄强弭盗，亲
问民所疾苦而医疗之，发粟赈饥，赖以全活者亿万
计。”改知滦州，滦故孔道，征发驲骚穰，征输供亿，咸得
其宜。致仕归，橐不入私室，置业与昆弟共之。散其馀
禄于乡族。力行善事，日以粉简记之，仿古人“黑白豆”
之意。博学能文，诗宗唐人，书法学锺、王。